Okresná prokuratúra Piešťany 
Vážska 28, 921 01 Piešťany

Sp. zn. : 1 Pv 785/08/2204	Piešťany, 25.4.2014
EEČ : 2-18-98-2014

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 písmeno c Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Piešťany
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
vedené pre prečin ohrozenia pod vplyvom návykovej látky podľa § 289 ods. 1 písm. c) Trestného zákona, na tom skutkovom základe,  že

dňa 26.9.2006 v čase o 19.30 hod. došlo na ceste II/499 v obci Banka, na ul. Topoľčianskej pred rodinným domom č. 51/A k dopravnej nehode, kde vodič XXXXX, nar. XXXXX/0395, trvale bytom České Budějovice, ul. M. Millauera 305/9, Česká republika, jazdiaci na vozidle zn. Volkswagen Passat EČV MB-KG 18 (MPZ: D) v smere od Topoľčian na Piešťany, pri prejazde mierne pravotočivou zákrutou neprispôsobil rýchlosť jazdy stavu a povahe vozovky a svojim schopnostiam, následkom čoho s vozidlom prešiel vľavo do protismeru, kde ľavou prednou časťou svojho vozidla narazil do ľavého boku oproti jazdiaceho vozidla zn. Ford Tranzit, EČV BS 968AG, vodiča XXXXX, nar. XXXXX/219, trvale bytom XXXXX, ul. XXXXX 483. Po tomto náraze vozidlo vodiča Blažeka v šmyku prešlo až na ľavú stranu cesty, kde narazilo do betónového premostenia a priekopy, čím na vozidle zn. Ford Tranzit EČV BS 968AG, majiteľovi vozidla - vodičovi vznikla škoda vo výške 219.938,20 Sk bez DPH + náklady na odťah vozidla vo výške 7.200,- Sk, na vozidle zn. VW Passat, EČV MB-KG 18 (MPZ: D), majiteľovi Kinshofer Greiftechnik, Gmbh and C. KG, Hauptstrasse 76, 83666 Waakirchen, vznikla škoda cca 300.000,- Sk,

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením povereného príslušníka PZ Okresného riaditeľstva Policajného zboru v Trnave, Okresného dopravného inšpektorátu, spisovej značky ORP-58/DI-TT-2008 zo dňa 2.3.2008 bolo podľa § 199 odsek 1 Trestného poriadku začaté trestné stíhanie pre prečin ohrozenia pod vplyvom návykovej látky podľa § 289 ods. 1 písm. c) Trestného zákona.

 Uznesením povereného príslušníka PZ Okresného riaditeľstva Policajného zboru v Trnave, Okresného dopravného inšpektorátu, spisovej značky ORP-58/DI-TT-2008 zo dňa 19.7.2009 bolo podľa § 206 odsek 1 Trestného poriadku vznesené obvinenie XXXXX pre prečin ohrozenia pod vplyvom návykovej látky podľa § 289 ods. 1 písm. c) Trestného zákona.

Následne poverený príslušník  PZ uznesením spisovej značky  ORP-58/DI-TT-2008 zo dňa 27.12.2010 podľa § 228 odsek 1 Trestného poriadku prerušil trestné stíhanie obvineného XXXXX, lebo nebolo možné pre neprítomnosť obvineného vec náležite objasniť.

Dňa 26.4.2011 sa okresná prokurátorka Okresnej prokuratúry Piešťany obrátila na Okresné štátne zastupiteľstvo  v Českých Budějoviciach so žiadosťou spisová značka 1 Pv 785/08-50 o prevzatie trestného stíhania obvineného XXXXX. 

Na podklade vyššie uvedenej žiadosti okresnej prokurátorky tunajšej prokuratúry vydalo Najvyššie štátne zastupiteľstvo Českej republiky dňa 19.07.2011 rozhodnutie spisovej značky 4 NZT 41/2011, ktorým  rozhodlo o prevzatí trestného stíhania obvineného XXXXX. 

Dňa 9.11.2011 bol na tunajšiu prokuratúru cestou Generálnej prokuratúry doručený výsledok trestného konania. Z výsledkov poskytnutých Najvyšším štátnym zastupiteľstvom Českej republiky ministerstvu spravodlivosti vyplýva, že trestná vec XXXXX bola opatrením Polície Českej republiky, Krajského riaditeľstva polície Juhočeského kraja, 2. Oddelenia všeobecnej kriminality v Českých Budějoviciach číslo KRPC-9401-4/TČ-2011-020172 zo dňa 16.8.2011 podľa § 159a odstavec 1 písmeno a) Trestného poriadku odovzdaná Magistrátu mesta České Budějovice k prejednaniu priestupku. Dňa 30.8.2013 bol na tunajšiu prokuratúru doručený z Okresného štátneho zastupiteľstva v Českých Budějoviciach doručený výsledok priestupkového konania vedeného proti XXXXX, z ktorého je zrejmé, že dňa 25.8.2011 Magistrát mesta České Budějovice podľa § 66 ods. 3 písm. e) zákona č. 200/1990 Sb. o priestupkoch odložil vec dopravného priestupku.

Podľa článku 28 odseku 7 zmluvy, ktorá bola podpísaná dňa 29.10.1992 v Prahe medzi Slovenskou republikou a Českou republikou o právnej pomoci, poskytovanej justičnými orgánmi a úprave niektorých právnych vzťahov v občianskych a trestných veciach, zmluvné strany sa vzájomne bezodkladne informujú o konečných a právoplatných rozhodnutiach, vydaných ich justičnými orgánmi v trestných veciach proti štátnym občanom druhej zmluvnej strany. Na žiadosť si zašlú odpis takéhoto rozhodnutia.

Vzhľadom na to, že uvedená medzinárodná zmluva medzi Slovenskou republikou a Českou republikou o právnej pomoci, poskytovanej justičnými orgánmi a úprav niektorých vzťahov v občianskych a trestných veciach, bola v Zbierke zákonov publikovaná pod číslom 193/1993 Z.z. ako Oznámenie Ministerstva zahraničných vecí, je Slovenská republika uvedenou zmluvou viazaná.

V uvedenej trestnej veci bolo po odovzdaní trestného stíhania  do Českej republiky rozhodnutím  orgánu príslušného na konanie o priestupku právoplatne rozhodnuté. Preto bolo potrebné rozhodnúť podľa § 228 odsek 5 Trestného poriadku o pokračovaní v trestnom stíhaní a zároveň podľa § 215 odsek 2 písmeno b) Trestného poriadku o jeho zastavení, nakoľko o skutku obvineného už bolo právoplatne rozhodnuté  orgánom príslušným na konanie o priestupku a toto rozhodnutie možno považovať za dostačujúce.

Vzhľadom na uvedené som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Peružeková
prokurátorka